ĮSAKYMAS

DĖL ŠILALĖS RAJONO SAVIVALDYBĖS ADMINISTRACIJOS KAIMO REIKALŲ IR APLINKOSAUGOS SKYRIAUS NUOSTATŲ TVIRTINIMO

2024 m. gruodžio 31 d. Nr. DĮV-835

Šilalė

Vadovaudamasis Lietuvos Respublikos viešojo administravimo įstatymo 8 straipsnio 2 dalimi, 16 straipsnio 1 dalies 2 punktu, Lietuvos Respublikos vietos savivaldos įstatymo 33 straipsnio 1 dalimi, 34 straipsnio 6 dalies 2 punktu, įgyvendindamas Šilalės rajono savivaldybės administracijos nuostatų, patvirtintų Šilalės rajono savivaldybės tarybos 2024 m. lapkričio 28 d. sprendimu Nr. T1-278 „Dėl Šilalės rajono savivaldybės administracijos nuostatų tvirtinimo“, 24.2 papunktį, vykdydamas 2024 m. lapkričio 11 d. Šilalės rajono savivaldybės administracijos direktoriaus įsakymą Nr. DĮV-677 „Dėl Šilalės rajono savivaldybės administracijos struktūros patvirtinimo“:

1. T v i r t i n u Šilalės rajono savivaldybės administracijos Kaimo reikalų ir aplinkosaugos skyriaus nuostatus (pridedama).

2. P a v e d u Šilalės rajono savivaldybės administracijos Kaimo reikalų ir aplinkosaugos skyriaus vedėjui supažindinti skyriaus valstybės tarnautojus ir darbuotojus, dirbančius pagal darbo sutartis, su skyriaus nuostatais per dokumentų valdymo sistemą „Kontora“.

3. P r i p a ž į s t u netekusiu galios Šilalės rajono savivaldybės administracijos direktoriaus 2020 m. lapkričio 25 d. įsakymą Nr. DĮV-1065 ,,Dėl Šilalės rajono savivaldybės administracijos Kaimo reikalų ir aplinkosaugos skyriaus nuostatų tvirtinimo“.

4. N u s t a t a u, kad šis įsakymas įsigalioja nuo 2025 m. sausio 1 d.

5. P a v e d u paskelbti šį įsakymą Šilalės rajono savivaldybės tinklalapyje [www.silale.lt](http://www.silale.lt) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos  
įstatymo nustatyta tvarka Lietuvos administracinių ginčų komisijos Klaipėdos apygardos skyriui (J.  
Janonio g. 24, 92251 Klaipėda) arba Regionų apygardos administracinio teismo Klaipėdos rūmams  
(Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą  
(https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam  
asmeniui dienos.

Administracijos direktorius Andrius Jančauskas